section_heading: Turneje
paragraph_text: Megadeth je podržao album svjetskom turnejom koja je započela u ljeto 1997. godine. Na toj turneji predgrupa mu je bio Misfits te je na jednom nastupu skupina prvi put održala akustični koncert u Južnoj Americi. Iduće je ljeto grupa sudjelovala na festivalu Ozzfest održavši nastupe u SAD-u. Na tim je koncertima posljednji put svirao Nick Menza, koji je nakon toga bio otpušten. Menza je tijekom turneje počeo imati bolove u koljenu koji su se s vremenom pogoršavali. Bio mu je dijagnosticiran tumor te je tako otišao na operaciju nakon koje neko vrijeme nije mogao nastupati. Međutim, u pitanju je bio dobroćudan tumor pa je Menza bio voljan pridružiti se svojim kolegama u skupini, koji su ga na turneji zamijenili Jimmyjem DeGrassom. Iako je DeGrasso bio unajmljen kao privremena zamjena, ostao je s grupom i svirao bubnjeve na njezina dva naknadna studijska albuma. Menza je izjavio da ga je Mustaine nazvao i otpustio dva dana nakon što je operirao koljeno rekavši mu da njegove usluge "više nisu potrebne".<ref> S druge strane, Dave Mustaine vjerovao je da je Menza lagao o odlasku na operaciju.<ref>